307 Racio

Racio dupliciter accipitur: vno modo pro animi potentia, alio modo pro computacione.

De ratione, primo modo accepta, dicitur, Job 38[:33]: *Numquid nosti ordinem caeli, et rationem ejus pones in terra?* Ad quam questionem respondet Salomon, Eccle. 8[:17]: *Intellexi quod omnium operum Dei nullam possit homo invenire rationem eorum quæ fiunt sub sole*. Sed multo minus que sunt supra solem, cum ea sint asseribus nostris magis elongata. Hec ratio data est homini ut secundum eam seipsum regat et de necessaris sibi prouideat. Vnde et ad Rom. 12[:1] dicitur *rationabile* sit *obsequium vestrum*. Vbi autem natura dedit omnibus animantibus sibi necessaria, sicut cornua pro armis, corium pro vestimentis, soleas pro calceamentis, et sic de aliis. Ibi dedit homini rationem per quam potest sibi de necessariis prouidere. Sicut docet Philosophus, 14, *De animalibus.*

Vnde Seneca, *Epistula* 86, dociles nos natura constituit et rationem dedit in perfectam que perfici habet. Et ideo debet homo se iuuare quantum potest per rationem et non dimittere totum Deo aliter, enim Deum temptat. Vnde Seneca, *Epistula* 76, si vis tibi omnia subicere subice te rationem, multos reges si te rexit.

¶ De ratione secundo modo accepta legitur, Matt. 25[:14, 19]: *Homo* quidam *peregre*, et sequitur, *Post multum vero temporis posuit rationem cum eis*. Nam Deus dat seruis suis bona sua gratias et virtutes que sunt maxima bona. Secundum Augustinum, *De natura boni*, de quibus uult exigere ab homine rationem. Vnde dicitur in Luc. 16[:2]: *Redde rationem* /f. 96rb/ *villicationis tuæ: jam enim non poteris villicare*. Et iudicabit omnes secundum quod inuenerit. Modo est tempus operandi post iudicium tempjus mercedem recipiendi. Ideo dicitur Eccle. 9[:10]: *Quodcumque [facere] potest manus tua, instanter operare, quia nec opus, nec ratio, nec scientia, nec sapientia, erunt apud inferos, quo tu properas*. Nam Matt. 12[:36] dicitur de*omne verbum otiosum*, *reddent homines rationem in die in quo judicio*. Nullus loquetur pro alio. Nam Rom. 14[:10] dicitur, *Omnes enim stabimus ante tribunal Christi*.

De ista materia vide plus infra capitulo [311] Reddere.